Ана Ахматова
След студа и вятъра сега е…

Превод от руски: Иван Николов, 1974

chitanka.info

След студа и вятъра сега е

хубаво, че огънят буи.

Пазих ли сърцето си — не зная,

но крадец един го присвои.

Празникът новогодишен тѐче,

розите огъваха стъбло,

а в гърдите си не чувам вече

трепета на пчелното крило.

И едва се сдържам да не плача,

но крадеца по очите знам.

И се плаша само от това, че

свойта плячка той ще върне сам.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.